गले की सर्जरी के बाद राकेश रोशन ने दिया ये मैसेज, ऋतिक रोशन ने PM मोदी को दिया था ये जवाब  
राकेश रोशन के गले की सर्जरी
खुद दिया ये मैसेज
PM ने अच्छे स्वास्थ्य के लिए किया था मैसेज
दिग्गज अभिनेता-फिल्म निर्माता राकेश रोशन का कहना है कि उनके गले के कैंसर की सर्जरी कराने के बाद अब 'सब ठीक है' और वह एक-दो दिन में घर लौट आएंगे. राकेश की मंगलवार को यहां एक अस्पताल में सर्जरी हुई. वहीं, सर्जरी के बाद बुधवार की सुबह उन्होंने प्रतिक्रिया तौर पर एक संदेश में कहा, "मैं बिल्कुल ठीक महसूस कर रहा हूं, आभार. सर्जरी हो गई है और सब ठीक है. भगवान महान हैं. मैं शुक्रवार या शनिवार को घर वापस लौटने जा रहा हूं." 'कृष' के निर्माता के एक करीबी सूत्र ने खुलासा किया, "कैंसर का पता लगने के बाद से राकेशजी प्रफुल्लित रहे हैं और इस झटके के बाद भी बिल्कुल परेशान नहीं हुए. सर्जरी के दौरान उनकी पत्नी, भाई (संगीतकार राजेश रोशन), बेटा ऋतिक और बेटी सुनैना उनके करीब ही मौजूद रहे और सर्जरी कामयाब रही. इस सप्ताह के अंत तक उनके घर आने की उम्मीद है."
 
Thank you Sir for your concern and good wishes. I am very happy to inform that according to the doctors his surgery has gone off well. https://t.co/BS42lCy0Kn
राकेश ने इससे पहले अपनी बातचीत में कहा था, "मैं हमेशा से एक फाइटर रहा हूं और कर्म में विश्वास करता हूं. मैंने हमेशा जीवन में सही काम करने की कोशिश की है। मेरा यही मानना है कि आपको जिंदगी में जो भी मिलता है उसमें आपके कर्म नजर आते हैं. यहां बाधाएं आएंगी, लेकिन भगवान मुझे और मेरे परिवार को देख रहा है." ऋतिक ने मंगलवार को जैसे ही सोशल मीडिया पर यह खबर साझा की, उसके बाद से ही प्रधानमंत्री नरेंद्र मोदी समेत कई शुभचिंतकों ने उनके स्वास्थ्य की कामना की. 
 
Dear Hrithik, praying for the good health of Shri Rakesh Roshan Ji. He is a fighter and I am sure he will face this challenge with utmost courage. @RakeshRoshan_Nhttps://t.co/Z0IaYSS4A4
ऋतिक रोशन ने मंगलवार को अपनी पोस्ट में बताया था कि आज उनके पापा की गले की सर्जरी है और सर्जरी के दिन भी उन्होंने अपना जिम सेशन मिस नहीं किया. ऋतिक रोशन ने पापा राकेश रोशन के साथ अपनी एक तस्वीर भी पोस्ट की है, जिसमें दोनों जिम में हैं और एक बहुत ही इमोशनल मैसेज भी लिखा है.